Briugė
Briugė – miestas šiaurės vakarų Belgijoje, prie Šiaurės jūros; V. Flandrijos provincijos centras. Svarbus susisiekimo mazgas, jūrų uostas (avanportai – Zebriugė ir Ostendė), laivybos kanalai Briugė–Zebriugė, Briugė–Ostendė, Briugė–Gentas. Išvystyta metalo apdirbimo, mašinų, chemijos, maisto, tekstilės pramonė. Yra Nyderlandų meno muziejus, dailės galerija, Deimantų muziejus, Jano Van Eiko muziejus.